
Edition
 ⟨1⟩ siddhaM(||) namaś śivāya||
1. Gītikā
jayati viśva-deva-saṁghāta-
-nicitaika-mūrttis sanātanaḥ
sthā¿n?⟨ṇ⟩ur indu-raśmi-vicchurita-
-dyutimaj-jaṭābhāra-maṇḍanaḥ||
2. Gītikā
tam anu bhū-surā dvija-pravarās
sāmarg-yajur-vveda-vādinaḥ
yat-prasādas trāyate nityaṁ
bhuvana-trayaṁ pāpmano bhayāT||
3. Gītikā
anupadaṁ surendra-tulya-(va)puẖ
kākusthavarmmā viśāla-dhīḥ
bhūpatiẖ kadamba-senānī
br̥had-anvaya-(vyoma-candramāḥ)||
4. Gītikā
⟨2⟩ Atha babhūva dvija-kulam prāṁśu
vicarad-guṇendv-aṁśu-maṇḍalaM
try-ārṣa-vartma-hāritī-putram
r̥ṣi-mukhya-mānavya-gotra-jaM||
5. Gītikā
vividha-yajñāvabhr̥¿t?⟨th⟩a-puṇyāmbu-
-niyatābhiṣekārdra-mūrddhajaM
pravacanāvagāha-niṣnātaṁ
vidhivat samiddhāgni-soma-paM||
6. Gītikā
praṇava-pūrvva-ṣaḍ-vidhāddhyeya⟦m⟧-
-nānardyamānāntarālayaM||
akr̥śa-cāturmmāsya-homeṣṭi-
-paśu-pārvvaṇa-śrāddha-pauṣṭikaM
7. Gītikā
⟨3⟩ Atithi-nitya-saṁśritāvasathaṁ
savana-trayāvandhyanaityakaM
gr̥ha-samīpa-deśa-saṁrūḍha-
-vikasat-kadambaika-pādapaM||
8. Gītikā
tad-upacāravat-tadāsya taros
sānāmya-sādharmyam asya taT
pravavr̥te satīrtthya-viprāṇāṁ
prācuryyatas tad-viśeṣaṇaM
9. Gītikā
evam āgate kadamba-kule
śrīmān babhūva dvijottamaḥ
nāmato mayūraśarmmeti
śruta-śīla-śaucādy-alaṁkr̥taḥ
10. Gītikā
⟨4⟩ yaḥ prayāya pallavendra-purīṁ
guruṇāṁ samaṁ vīraśarmmaṇā
Adhijigāṁsuḫ pravacanaṁ {n}nikhilaṁ
ghaṭikāṁ viveśāśu tarkkukaḥ
11. Gītikā
tatra pallavāśva-saṁsthena
kalahena tīvreṇa roṣitaḥ
kali-yuge ’sminn aho bata kṣatrāt
paripelavā vipratā yataḥ
12. Gītikā
guru-kulāni samyag ārāddhya
śāstram adhītyāpi yatnataḥ
brahma-siddhir yyadi nr̥pādhīnā
kim ataḥ paraṁ duẖkham ity ataḥ
13. Gītikā
⟨5⟩ kuśa-samid-dr̥ṣat-srug-ājya-caru-
-grahaṇādi-dakṣena pāṇinā
Udvavarha dīpim acchastraṁ
vijigīṣamāṇo vasundharāM||
14. Gītikā
yo ’ntapālān pallavendrāṇāṁ
sahasā vinirjjitya saṁyuge
Addhyuvāsaẖ durggamām aṭacīṁ
śrīparvvata-dvāra-saṁśritāM||
15. Gītikā
ādade karān br̥had-vāṇa-
-pramukhād vahūn rāja-maṇḍalāT
evam ebhiḫ pallavendrāṇāṁ
bhru-kuṭī samutpatti-kāraṇaiḥ||
16. Gītikā
⟨6⟩ sva-pratijñā pāraṇotthāna-
-laghuhbiẖ kr̥tārthaiś ca ceṣṭitaiḥ
bhūṣaṇair ivābabhau balavad-
-yātrā-samutthāpanena ca||
17. Gītikā
abhiyuyukṣayā gateṣu bhr̥śaṁ
kāñcī-narendreṣv arātiṣu|
viṣama-deśa-prayāṇa-saṁveśa-
-rajanīṣv avaskanda-bhūmiṣu||
18. Gītikā
prāpya senā-sāgaraṁ teṣāṁ
prāhaN balī śyenavat tadā
Apad-antān dhārayām āsa
bhuja-khaḍga-māttra-(vyu)pāśrayaḥ||
19. Gītikā
⟨7⟩ pallavendrā yasya śaktim imāṁ
labdhvā pratāpānvayāv api
nāsya hāniś śreyasīty uktā
yam mitram evāśu vavrire||
20. Gītikā
saṁśritas tadā mahīpālān
ārādhya yuddheṣu vikramaiḥ
prāpa paṭṭa-bandha-saṁpūjāṁ
kara-pallavaiḫ pallavair ddhr̥tāM||
21. Gītikā
bhaṅgurormmi-valgitair nr̥tyad-
-aparārṇavāmbhaẖ kr̥tāvadhiM
preharāntām ananya-saṁcaraṇa-
-samaya-sthitāṁ bhūmim eva ca||
22. Gītikā
⟨8⟩ vibudha-saṅgha-mauli-saṁmr̥ṣṭa-
-caraṇāravindaṣ ṣaḍānanaḥ
yam abhiṣiktavān anudhyāya
senā-patiṁ mātr̥bhis saha||
23. Gītikā
tasya putraẖ kaṅgavarmmogra-
-samaroddhura-prāṁśu-ceṣṭitaḥ
praṇata-sarvva-maṇḍalotk¿ri?⟨r̥⟩ṣṭa-
-sita-cāmaroddhūta-śekharaḥ
24. Gītikā
ta(tsu)taẖ kadamba-bhūmi-vadhū-
-rucitaikanātho bhagīrathaḥ
sagara-mukhya(s) svayaṁ kadamba-kula-
-pra(cchanna)-ja(nmā) janādhipaḥ||
25. Puṣpitāgrā
⟨9⟩ Atha nr̥pa-mahitasya tasya putraḥ
prathita-yaśā raghu-pārthivaḥ pr̥thu-śrīḥ
pr̥thur iva pr̥thivīM prasahya yo ’rīN
Akr̥ta-parākramatas sva-vaṁśa-bhojyāM||
26. Puṣpitāgrā
pratibhaya-samareṣv arāti-śastro
llikhita-mukho ’bhimukha-dviṣāṁ praharttā
śruti-patha-nipuṇaẖ kaviḥ pradātā
vividha-kalā-kuśalaḫ prajā-priyaś ca||
27. Vasantatilakā
⟨10⟩ bhrātāsya cāru-vapur-abda-gabhīra-nādo
mokṣa-tri-vargga-paṭur anvaya-vatsalaś ca
bhāgīrathir nnara-patir mr̥ga-rāja-līlaḥ
kākustha Ity avani-maṇḍala-ghuṣṭa-kīrttiḥ||
28. Śārdūlavikrīḍita
jyāyobhis saha vigraho ’rthiṣu dayā samyaK prajā-pālanaM
dīnābhyuddharaṇaṁ pradhāna-vasubhir mukhya-dvijābhyarhaṇaM
⟨11⟩ yasyaitat-kula-bhūṣaṇasya nr̥-pateḥ prajñottaraṁ bhūṣaṇaM
taM bhūpāẖ khalu menire sura-sukhaṁ kākustham atrāgataM||
29. Mandākrāntā
dharmmākkrāntā Iva mr̥ga-gaṇā vr̥kṣa-rājiṁ praviśya
chāyā-sevā mr̥ḍita-manaso nirvr̥tiṁ prāpnuvanti
tadvaj jyāyo vihata-gatayo bāndhavās sānubandhāḥ
prāpuś śarmmā vyathita-manaso yasya bhūmiṁ praviśya||
30. Vasantatilakā
⟨12⟩ nānā-vidha-draviṇa-sārasam ucchrayeṣu
matta-dvipendra-mada-vāsita-gopureṣu
saṁgīta-valgu-ninadeṣu gr̥heṣu yasya
lakṣmy-aṅganā dhr̥timatī suciraṁ ca reme||
31. Vasantatilakā
guptādi-pārthiva kulāmbu-ruha-sthalāni
snehādara-praṇaya-sambhrama-kesarāṇi
śrīmanty aneka-nr̥pa-ṣaṭpada-sevitāni
yo ’bodhayad duhitr̥-dīdhitibhir nr̥pārkkaḥ||
32. Indravajrā
⟨13⟩ ya¿n? daiva-sampannam adīna-ceṣṭaṁ
śakti-trayopetam athāsanasthaM
śeṣair guṇaiḥ pañcabhir apy asāddhyās
sāmanta-cūḍāmaṇayaḥ praṇemuḥ||
sayiha bhagavato bhavasyādi-devasya siddhy-ālaye siddha-g¿ā?⟨a⟩ndharvva-rakṣo-gaṇais sevite vividha-niyamaho madīkṣāparair brāhmaṇai⟨ḥ⟩ snātakai⟨ḥ⟩ stūyamāne sadā mantra-vādaiś śubhaiḥ
33. Daṇḍakapracitacaṇḍavegā
⟨14⟩ sukr̥tibhir avanīśvarair ātma-niśśreyasaṁ
prepsubhis sātakarṇyādibhiḥ śraddhayābhyarccite
Idam uru-salilopayogāśrayaṁ bhūpati
kārayām āsa kākusthavarmmā taḍākamma(haT)
34. Vasantatilakā
tasyaurasasya tanaya(sya) viśālakīrtteḥ
(pa)ṭṭa-trayārppaṇa-virā(jita)cāru-mūrtteḥ
śrī-śāntivarmma-nr̥pater vvara-śāsana-sthaḥ
kubjas sva-kāvyam idam aśmatale lilekha||
namo bhagavate sthāna-kundūra-vāsine mahādevāya⟨.⟩ nandatu sarvva-samantāgato ’yam adhivāsaḥ⟨.⟩ svasti prajābhya Iti

